钦定古今图书集成/明伦汇编/官常典/第104卷 > 《道武七王传论》魏·书
## 钦定古今图书集成/明伦汇编/官常典/第104卷 > 《道武七王传论》魏·书

枭獍为物，天实生之，知母忘父，盖亦禽兽。元绍其人，
此之不若乎！阳平以下，降年夭促，英才武略，未显于
时。静、简二王，为时称首。鉴既有声，浑亦见器。霄荷遇
高祖，继受任太和，苟无其才，名位岂徒及也。叉阶缘
宠私，智小谋大，任重才弱，遂乱天下，杀身全祀，不亦
幸哉！